CELEX: 31981D0818
Language: el
Date: 1981-07-17 00:00:00
Title: Απόφαση τής Επιτροπής τής 17ης Ιουλίου 1981 περί χορηγήσεως αδείας στήν Ιταλική Δημοκρατία νά εξαιρέσει από τήν κοινοτική μεταχείριση τά βαμβακερά υφάσματα καταγωγής Νοτίου Κορέας, Ινδίας, Πακιστάν καί Λαϊκής Δημοκρατίας τής Κίνας (Το κείμενο στην ιταλική γλώσσα είναι το μόνο αυθεντικό)

Avis juridique important

|

31981D0818

81/818/EOK: Απόφαση τής Επιτροπής τής 17ης Ιουλίου 1981 περί χορηγήσεως αδείας στήν Ιταλική Δημοκρατία νά εξαιρέσει από τήν κοινοτική μεταχείριση τά βαμβακερά υφάσματα καταγωγής Νοτίου Κορέας, Ινδίας, Πακιστάν καί Λαϊκής Δημοκρατίας τής Κίνας (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 306 της 27/10/1981 σ. 0025

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Ιουλίου 1981  περί χορηγήσεως αδείας στην Ιταλική Δημοκρατία να εξαιρέσει από την κοινοτική μεταχείριση τα βαμβακερά υφάσματα καταγωγής Νοτίου Κορέας, Ινδίας, Πακιστάν και Λαϊκής Δημοκρατίας της Κίνας  (Το κείμενο στην ιταλική γλώσσα είναι το μόνο αυθεντικό)  (81/818/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 εδάφιο πρώτο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας που τα Κράτη μέλη μπορούν να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών, τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως το άρθρο 3,  Εκτιμώντας:  ότι, στις 5 Ιουλίου 1981, η ιταλική κυβέρνηση υπέβαλε αιτήσεις στην Επιτροπή των Ευρωπαϊκών Κοινοτήτων, δυνάμει του άρθρου 115 εδάφιο πρώτο της συνθήκης, προκειμένου να της χορηγηθεί άδεια να εξαιρέσει από την κοινοτική μεταχείριση τα βαμβακερά υφάσματα της κλάσεως 55.09 του Κοινού Δασμολογίου (κατηγορία 2), καταγωγής Νοτίου Κορέας, Ινδίας, Πακιστάν και Λαϊκής Δημοκρατίας της Κίνας, τα οποία τίθενται σε ελεύθερη κυκλοφορία στα άλλα Κράτη μέλη·  ότι η εισαγωγή στην Κοινότητα των εν λόγω προϊόντων καταγωγής Νοτίου Κορέας, Ινδίας, Πακιστάν και Λαϊκής Δημοκρατίας της Κίνας, αποτέλεσε αντικείμενο συμφωνιών τις οποίες διαπραγματεύθηκε η Κοινότης με τις χώρες αυτές·  ότι στο πλαίσιο των συμφωνιών αυτών, η Νότιος Κορέα, η Ινδία, το Πακιστάν και η Λαϊκή Δημοκρατία της Κίνας, δεσμεύθηκαν να θεσπίσουν όλα τα αναγκαία μέτρα για να περιορίσουν τις εξαγωγές τους των εν λόγω προϊόντων με προορισμό την Κοινότητα έως ορισμένα ανώτατα ποσά·  ότι, για να θέσει σε εφαρμογή τις συμφωνίες αυτές και για να λάβει υπόψη του τα ιδιαίτερα χαρακτηριστικά τους, το Συμβούλιο με τους κανονισμούς (ΕΟΚ) αριθ. 3059/78 (2) και (ΕΟΚ) αριθ. 3063/79 (3) καθιέρωσε ειδικό κοινό καθεστώς για τις εισαγωγές ορισμένων υφαντουργικών προϊόντων·  ότι, λόγω διαφορών στις συνθήκες της αγοράς στην Κοινότητα και της ιδιαίτερης ευαισθησίας του τομέα αυτού της κοινοτικής βιομηχανίας, τα κοινοτικά αυτά ανώτατα ποσά έχουν καταναμεθεί μεταξύ των Κρατών μελών με τρόπο ώστε να ληφθούν υπόψη αυτά τα στοιχεία·  ότι, ως εκ τούτου, υφίστανται διαφορές στις συνθήκες στις οποίες υπόκεινται επί του παρόντος οι εισαγωγές των εν λόγω προϊόντων στα διάφορα Κράτη μέλη και ότι η ομοιομορφία των συνθηκών αυτών εισαγωγής είναι δυνατόν να πραγματοποιηθεί μόνο σταδιακά·  ότι οι διαφορές αυτές που υφίστανται στα μέτρα εμπορικής πολιτικής τα οποία εφαρμόζουν τα Κράτη μέλη προκάλεσαν στρεβλώσεις στο εμπόριο και ότι η Ιταλία έχει δεχθεί, από την 1η Ιανουαρίου 1981, τη θέση σε ελεύθερη κυκλοφορία των εν λόγω προϊόντων καταγωγής των εν λόγω τρίτων χωρών για ποσότητες που αντιπροσωπεύουν το 20 % των ποσοστώσεων έναντι της Νοτίου Κορέας, της Ινδίας και του Πακιστάν και το 22 % των ποσοστώσεων έναντι της Λαϊκής Δημοκρατίας της Κίνας·  ότι οι ποσοστώσεις έναντι των εν λόγω τρίτων χωρών έχουν εξαντληθεί τελείως από το 1978·  ότι, όσον αφορά την κατάσταση στο σχετικό κλάδο της βιομηχανίας, σύμφωνα με τις πληροφορίες που έχει συγκεντρώσει η Επιτροπή, η παραγωγή παρόμοιων προϊόντων στην Ιταλία ανήλθε σε 101 500 τόνους το 1979 και σε 74 700 τόνους κατά τους οκτώ πρώτους μήνες του 1980·  ότι το απασχολούμενο στον κλάδο αυτό προσωπικό ανέρχεται σε 46 000 και ότι το μεγαλύτερο μέρος αποτελείται από εργατικό δυναμικό δύσκολα μετατρέψιμο·  ότι οι συνολικές εισαγωγές των προϊόντων αυτών καταγωγής τρίτων χωρών ανήλθαν σε 61 197 τόνους το 1979, σε 56 290 τόνους το 1980 και σε 15 242 τόνους τους πρώτους τέσσερις μήνες του 1981·  ότι οι τιμές των εν λόγω προϊόντων καταγωγής των εν λόγω τρίτων χωρών είναι κατά 35 % έως 45 % περίπου χαμηλότερες από τις τιμές παρόμοιων προϊόντων που κατασκευάζονται στην Ιταλία·  ότι η εσωτερική κατανάλωση ανήλθε σε 153 000 τόνους το 1979 και σε 122 000 τους πρώτους οκτώ μήνες του 1980·  ότι στις 1 και 2 Ιουλίου 1981 έχουν υποβληθεί στις ιταλικές αρχές αιτήσεις τίτλων εισαγωγής για ποσότητες που αντιπροσωπεύουν το 22 %, το 20 %, το 6 % και το 9 % των ποσοστώσεων έναντι της Νοτίου Κορέας, της Ινδίας, του Πακιστάν και της Λαϊκής Δημοκρατίας της Κίνας αντίστοιχα, και για 768 τόνους συνολικά, και ότι τις αιτήσεις αυτές ενδέχεται να ακολουθήσουν πολλές άλλες·  ότι η μαζική ανάπτυξη των έμμεσων αυτών εμπορικών ρευμάτων ενδέχεται, ιδίως λόγω των εφαρμοζόμενων τιμών, να θέσει σε κίνδυνο την ελαφρά βελτίωση του κλάδου η οποία σημειώθηκε το 1980 και να δημιουργήσει σοβαρές δυσχέρειες όσον αφορά τη διατήρηση του επιπέδου απασχολήσεως·  ότι δεν είναι δυνατόν να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα ήταν δυνατόν να παράσχουν την απαραίτητη συνεργασία·  ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 εδάφιο πρώτο με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στην Ιταλική Δημοκρατία να εξαιρέσει από την κοινοτική μεταχείριση τα προϊόντα που αναφέρονται κατωτέρω καταγωγής Νοτίου Κορέας, Ινδίας, Πακιστάν και Λαϊκής Δημοκρατίας της Κίνας, τα οποία τίθενται σε ελεύθερη κυκλοφορία στα άλλα Κράτη μέλη και για τα οποία έχουν υποβληθεί αιτήσεις τίτλων εισαγωγής μετά τις 30 Ιουνίου 1981, όσον αφορά τα προϊόντα καταγωγής Ινδίας, και μετά τις 2 Ιουλίου 1981, όσον αφορά τα προϊόντα καταγωγής των άλλων τρίτων χωρών που έχουν αναφερθεί ανωτέρω. Η άδεια αυτή δεν καλύπτει, εν τούτοις, όσον αφορά τα προϊόντα καταγωγής Ινδίας, ποσότητα που αντιπροσωπεύει το 10 % της ποσοστώσεως έναντι της χώρας αυτής. Η ποσότητα αυτή κατανέμενται μεταξύ των αιτούντων τίτλο εισαγωγής των οποίων οι αιτήσεις εκκρεμούν νόμιμα κατά την ημερομηνία εφαρμογής της παρούσας αποφάσεως.  1.2 //   //   // Κλάση του Κοινού Δασμολογίου   // Περιγραφή εμπορευμάτων   //   //   // 55.09  Κώδικας NIMEXE: 55.09-01, 02, 03, 04, 05, 11, 12, 13, 14, 15, 16, 17, 19, 21, 29, 31, 33, 35, 37, 38, 39, 41, 49, 51, 52, 53, 54, 55, 56, 57, 59, 61, 63, 64, 65, 66, 67, 68, 69, 70, 71, 72, 73, 74, 76, 77, 78, 81, 82, 83, 84, 86, 87, 92, 93, 97  (Κατηγορία: 2)  // Βαμβακερά υφάσματα έτερα των υφασμάτων με ύφανση γάζης, φλοκωτών (μπουκλέ) σπογγώδους μορφής, ειδών κορδελλοποιίας, βελούδων, πλουσσών, υφασμάτων φλοκωτών (μπουκλέ) εκ νημάτων σενίλλης, τουλίων και υφασμάτων βροχιδωτών δια κόμβων (δικτυωτών)  //   //  Άρθρο 2  Η παρούσα απόφαση εφαρμόζεται μέχρι να ανοιχθούν στην Ιταλία νέες δυνατότητες εισαγωγής των προϊόντων αυτών έναντι της Νοτίου Κορέας, της Ινδίας, του Πακιστάν και της Λαϊκής Δημοκρατίας της Κίνας και το αργότερο μέχρι τις 31 Δεκεμβρίου 1981.  Άρθρο 3  Η παρούσα απόφαση απευθύνεται στην Ιταλική Δημοκρατία.  Έγινε στις Βρυξέλλες, στις 17 Ιουλίου 1981.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 365 της 27. 12. 1978, σ. 1.  (3) ΕΕ αριθ. L 347 της 31. 12. 1979, σ. 1.